
          AVIZ

asupra proiectului de Lege  privind expertizarea utilajelor şi/sau instalaţiilor utilizate în prelucrarea lemnului rotund în cherestele


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind expertizarea utilajelor şi/sau instalaţiilor utilizate în prelucrarea lemnului rotund în cherestele, trimis cu adresa nr. P.L.X 611 din 29 iunie 2006, înregistrată sub nr. 31/920 din 3 iulie 2006. 

Camera Deputaţilor este Cameră decizională.


Senatul, în calitate de primă Cameră sesizată, a adoptat prezentul proiect de lege în şedinţa din 29 iunie 2006.


Potrivit prevederilor art. 61 din Regulamentul Camerei Deputaţilor, republicat, comisia a dezbătut proiectul de lege, menţionat mai sus, în şedinţa din 29 august 2006.


Membrii comisiei au examinat proiectul de lege supus avizării, expunerea de motive la proiectul de lege şi avizul favorabil al Consiliului Legislativ trimis cu adresa nr. 583 din 20.04.2006. 

În urma dezbaterilor, cu unanimitate de voturi, s-a hotărât avizarea favorabilă a proiectului de lege sub rezerva ca, la Comisia sesizată în fond, titlul proiectului de lege să fie adoptat sub forma -“ proiect de Lege privind expertizarea utilajelor sau instalaţiilor folosite pentru  prelucrarea lemnului rotund în cherestea”, urmând ca tot conţinutul reglementării să fie corelat cu titlul actului normativ.

În raport de obiectul şi conţinutul său, proiectul de lege face parte din categoria legilor ordinare.

               PREŞEDINTE,
SECRETAR,

George Băeşu

